CELEX: 62014TN0351
Language: el
Date: 2014-05-20 00:00:00
Title: Υπόθεση T-351/14: Προσφυγή της 20ής Μαΐου 2014 — Construlink κατά ΓΕΕΑ — Wit-Software (GATEWIT)

11.8.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 261/30
            
         Προσφυγή της 20ής Μαΐου 2014 — Construlink κατά ΓΕΕΑ — Wit-Software (GATEWIT)
   (Υπόθεση T-351/14)
   2014/C 261/54
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Construlink — Tecnologias de Informação, SA (Λισαβόνα, Πορτογαλία) (εκπρόσωπος: M. Lopes Rocha, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Wit-Software, Consultoria e Software para a Internet Móvel, SA (Coimbra, Πορτογαλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 6ης Μαρτίου 2014 στην υπόθεση R 1059/2013-1·
            
         
               —
            
            
               να κρίνει πλήρως θεμελιωμένη την υπ' αριθ. 1 0 1 28  262 αίτηση καταχωρίσεως του σήματος GATEWIT·
            
         
               —
            
            
               να καταδικάσει το ΓΕΕΑ και την αντίδικο ενώπιον του τμήματος προσφυγών στα δικαστικά έξοδα.
            
         
      Λόγοι και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «GATEWIT» για υπηρεσίες της κλάσεως 42 — Καταχωρισμένο κοινοτικό σήμα υπ’ αριθ. 1 0 1 28  262
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Wit-Software, Consultoria e Software para a Internet Móvel, SA
   
      Αντιταχθέν σήμα ή σημείο: Το εικονιστικό σήμα που περιέχει τα λεκτικά στοιχεία «wit software» για προϊόντα και υπηρεσίες των κλάσεων 9, 38 και 42 καθώς και την καταχωρισμένη εθνική εταιρική επωνυμία «Wit-Software, Consultoria e Software para a Internet Móvel, SA»
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της αποφάσεως του τμήματος ανακοπών και απόρριψη της αιτήσεως καταχωρίσεως του σήματος
   
      Προβαλλόμενοι λόγοι:
   
   
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009·
            
         
               —
            
            
               Παράβαση του άρθρου 8, παράγραφος 4, του κανονισμού 207/2009.